text: Mike Legarth er færdig med dansk politik
  19 juni 2015 kl. 09.51
  De Konservatives Mike Legarth tager vælgernes dom til sig, og trækker sig fra dansk politik efter nederlaget ved folketingsvalget torsdag.
  
  -Vælgerne har talt. Jeg har gjort, hvad jeg kunne for den konservative sag, siger Mike Legarth til TV SYD fredag.
  Mike Legarth har siddet i Folketinget siden i to valgperioder fra 2007 - 2015, og fra 2001 - 2006 var han borgmester i Vamdrup Kommune.
  Efter kommunesammenlægningen har Mike Legarth siddet i Kolding Byråd fra 2006-2008.
  Selvom Mike Legarth synes, de Konservative i Syddanmark har ført den valgkamp de overhovedet kunne, så må han konstatere, det ikke lykkedes at få vælgerne til at stemme på dem, og nu forlader han så dansk politik, og vil koncentrere sig om sit arbejde som direktør i sin virksomhed Connection Inkasso.
  